Da Aidarkul (usbekisch: Aydar Koʻl) is a duach menschlichs Eiwiakn entstaundena See im usbekischn Teu vu da Kisilkum-Wüstn. Da See hod bei ana Läng vu fost 250 km und ana Broadn vu bis zu 15 km a Owaflächn vu ungefäa 3000 km² und is Teu vu am System vu Brackwossaseen, des unbeobsichtigt entstaundn is, weu si de Sowjets bei am Bewässarungsprojekt vaplant hom. Bis in'd Mittn vum 20. Joahundat woas Tiaflaund vu Arnasay, wo da See liegt, a trockene Soizpfaunn, wo si netta im Friahling ob und zua a kloana See büidt hod.